pythainlp/thai-wiki-dataset-v3 huggingface dataset:
อภิวัฒน์ แจ่มเจริญ

อภิวัฒน์ แจ่มเจริญ  31 มีนาคม พ.ศ. 2534 เป็นกองกลางฟุตซอลชาวไทย สังกัดสโมสรฟุตซอลชลบุรี บลูเวฟ และฟุตซอลทีมชาติไทย
อภิวัฒน์มีส่วนช่วยให้ทีมชาติไทยชนะการแข่งขันกีฬาฟุตซอลในซีเกมส์ 2011 ตลอดจนทำหน้าที่เป็นนักกีฬาฟุตซอลทีมชาติไทยในการแข่งขันฟุตซอลชิงแชมป์อาเซียน ครั้งที่ 9 และทำหน้าที่เป็นนักฟุตซอลทีมชาติไทยในการแข่งขันฟุตซอลชิงแชมป์โลก 2012  โดยสวมเสื้อหมายเลข 10 ทั้งนี้ เขามีอาการบาดเจ็บข้อเท้าเมื่อครั้งอุ่นเครื่องกับทีมชาติปานามา โดยแพทย์ประจำทีมได้เปิดเผยว่า เขาสามารถที่จะลงแข่งในวันที่ 1 พฤศจิกายนเมื่อครั้งที่พบกับทีมชาติคอสตาริกา รวมถึงอภิวัฒน์ยังเป็นผู้ส่งบอลให้เจษฎา ชูเดช ทำประตู เมื่อครั้งที่พบกับทีมชาติปารากวัย
== ประวัติ ==
ในเดือนกันยายน พ.ศ. 2555 อภิวัฒน์ได้ย้ายจากสโมสรฟุตซอลลำปางมาร่วมทีมกับสโมสรฟุตซอล ธอส. อาร์แบค
วันที่ 20 มกราคม พ.ศ. 2556 อภิวัฒน์ได้ร่วมกับสโมสรฟุตซอล ธอส. อาร์แบค เข้าแข่งขันรายการยูเมะฟุตซอลเอฟเอคัพ 2012 เมื่อครั้งที่พบกับสโมสรฟุตซอลสุราษฎร์ธานี ที่จัดขึ้น ณ สนามแฟชั่นไอส์แลนด์ จากนั้น เขายังมีส่วนร่วมให้แก่ทีมชลบุรีบูลเวฟ โดยเป็นผู้ทำประตูที่ 100 ให้แก่ทีมเมื่อครั้งที่มีการแข่งขันไทยแลนด์ฟุตซอลลีกฤดูกาล 2012-2013 เมื่อครั้งที่พบกับทีมนนทบุรี ที่โรงเรียนชลกันยานุกูล ณ วันที่ 6 กุมภาพันธ์ ของปีเดียวกันนี้ และเป็นหนึ่งในผู้ทำประตูเมื่อครั้งที่พบกับสโมสรฟุตซอลกรุงเทพมหานครในวันที่ 27 กุมภาพันธ์ ของปีเดียวกันนี้ ต่อมา ในวันที่ 13 มีนาคม อภิวัฒน์ร่วมเล่นให้แก่ทีมชลบุรีบูลเวฟเมื่อครั้งที่พบกับสโมสรฟุตซอลแคท เทเลคอม รวมถึงมีส่วนร่วมในการแข่งขันเมื่อครั้งที่พบกับทีมลำปางยูไนเต็ด ณ วันที่ 9 มีนาคม ที่สนามลำปางยูไนเต็ด ตลอดจนเมื่อครั้งที่พบกับสโมสรฟุตซอลราชนาวี ณ วันที่ 16 มีนาคม ที่แฟชั่นไอส์แลนด์ และเป็นหนึ่งในผู้ทำประตูเมื่อครั้งที่พบกับทีมสโมสรฟุตซอลการท่าเรือไทย ณ วันที่ 24 มีนาคม
== เกียรติประวัติ ==
=== รางวัลระดับสโมสร ===
=== รางวัลระดับทีมชาติ ===
ฟุตซอลชิงแชมป์แห่งชาติอาเซียน (1): 2022
=== รางวัลส่วนบุคคล ===
ผู้เล่นยอดเยี่ยม ฟุตซอลเอฟเอคัพ ฤดูกาล 2562
== อ้างอิง ==
== แหล่งข้อมูลอื่น ==
นักฟุตซอลชายชาวไทย
นักกีฬาทีมชาติไทย
บุคคลจากจังหวัดราชบุรี
บุคคลจากโรงเรียนปทุมคงคา
ผู้เล่นสโมสรฟุตซอลชลบุรีบลูเวฟ
ตราแผ่นดินของมาซิโดเนียเหนือ

ตราแผ่นดินของมาซิโดเนียเหนือ เริ่มใช้เมื่อวันที่ 16 พฤศจิกายน พ.ศ. 2552
โล่ เป็นรูป พวงมาลัย ข้าวสาลี ยาสูบ ต้นฝิ่น ริบบิ้นดอกไม้ ภูเขา แสงอาทิตย์ และทะเลสาบ
== ตราแผ่นดินของมาซิโดเนียในอดีต==
ไฟล์:Coat of arms of Macedonia 1595.jpg|ตราแผ่นดินของมาซิโดเนีย ค.ศ.1595
ไฟล์:Coat of arms of Macedonia 1614.jpg|ตราแผ่นดินของมาซิโดเนีย ค.ศ.1614
ไฟล์:Coat of arms of Macedonia 1620.jpg|ตราแผ่นดินของมาซิโดเนีย ค.ศ.1620
ไฟล์:Coat of arms of Macedonia 1340.jpg|ตราแผ่นดินของฟอร์จนีกา พุทธศตวรรษที่ 22
ไฟล์:Coat of arms of Macedonia 17th century.png|ตราแผ่นดินของมาซิโดเนีย พุทธศตวรรษที่ 22
ไฟล์:Coat of arms of Macedonia 1694.png|ตราแผ่นดินของมาซิโดเนีย ค.ศ.1694
ไฟล์:Coat of Arms of Macedonia from Stemmatographia by Hristofor Zhefarovich (1741).jpg|ตราแผ่นดินของมาซิโดเนีย ค.ศ.1741
ไฟล์:Coat of arms of Macedonia (1944–1946).svg|ตราแผ่นดินของมาซิโดเนีย ค.ศ. 1944-1946
ไฟล์:Coat of arms of the Socialist Republic of Macedonia.png|ตราแผ่นดินของมาซิโดเนีย ค.ศ. 1946-1991
==ดูเพิ่ม==
ธงชาติมาซิโดเนีย
เพลงชาติมาซิโดเนีย
มาซิโดเนีย
สัญลักษณ์ของประเทศมาซิโดเนีย
Homonoia retusa

Homonoia retusa เป็นพืชในสกุล Homonoia ซึ่งเป็นสกุลเดียวกับไคร้น้ำ แต่มีการประจายพันธุ์ พบในเขตที่ลุ่มน้ำขังของประเทศอินเดีย เป็นไม้พุ่มขนาดเล็ก พบใกล้บริเวณที่เป็นก้อนหินในทางน้ำไหลของแม่น้ำ เป็นพืชท้องถิ่นทางใต้ของอินเดีย มีรายงานว่าพบในรัฐทมิฬนาดู รัฐกรณาฏกะ รัฐอานธรประเทศ รัฐเกรละ และรัฐมหาราษฏระ 
พืชชนิดนี้เป็นพืชที่มีเนื้อไม้ ดอกช่อเชิงลดแยกดอกแยกต้น เป็นพืชสมุนไพรที่กล่าวถึงในตำราอายุรเวทของอินเดีย ซึ่งเรียกพืชขนิดนี้ว่า Pashanabheda ปศนเภทะ ซึ่งมาจากรากศัพท์ pashana แปลว่าก้อนหิน และ bheda แปลว่าทำให้แตก ซึ่งเป็นยาที่ใช้ทำลายก้อนแข็งในกระเพาะปัสสาวะและไต ในประเทศอินเดียใช้เป็นยาสมุนไพรรักษาอาการไอ เบาหวานและขับปัสสาวะ
== อ้างอิง ==
สกุลไคร้น้ำ
สมุนไพร
ตราแผ่นดินของลีชเทินชไตน์

ตราแผ่นดินของลีชเทินชไตน์ ไม่ปรากฏปีที่ใช้ตราปัจจุบัน มีส่วนประกอบต่อไปนี้
ยอด เป็นรูป มงกุฏเจ้าชายแห่งลีชเทินชไตน์
โล่ ช่องที่ 1 พื้นหลังสีเหลือง อินทรีสีดำแต่งด้วยจิกสามดอก ช่องที่ 2 พื้นหลังสีเหลือง แถบสีดำ และแถบครานเครินสีเขียว ช่องที่ 3 ครึ่งซ้ายสีแดง ครึ่งขวาสีเงิน ช่องที่ 4 พื้นหลังสีเหลือง ฮาร์พี ตราล่าง พื้นหลังสีน้ำเงิน แตรเดี่ยว
ส่วนประกอบอื่นๆ ตรากลางเป็นแถบสีเหลืองกับสีแดง
==ดูเพิ่ม==
ธงชาติลีชเทินชไตน์
เพลงชาติลีชเทินชไตน์
ลีชเทินชไตน์
สัญลักษณ์ของประเทศลีชเทินชไตน์
ฮิโรโกะ ซากูราอิ

ฮิโรโกะ ซากูราอิ  เกิดเมื่อวันที่ 4 มีนาคม ค.ศ. 1946 ในเขตเมงูโระ กรุงโตเกียว ประเทศญี่ปุ่น เป็นนักแสดงและโปรดิวเซอร์หญิงของบริษัทสึบูรายะพรอดักชันส์
== ผลงาน ==
อุลตร้า คิว เอโดกาวะ ยูริโกะ
อุลตร้าแมน ฟูจิ อากิโกะ
อุลตร้าเซเว่น (ตอนที่12)
อุลตร้าแมนแมกซ์ ศาสตราจารย์โยชินากะ ยูคาริ
นักแสดงญี่ปุ่น
บุคคลจากโตเกียว
กัลยณัฐ สีบุญเรือง

กัลยณัฐ ศรีบุญเรือง (ชื่อเล่น : เก๋) เกิดเมื่อวันที่ 13 ธันวาคม 2520 เป็นนักแสดงชาวไทย มีผลงาน ช่วงปี พ.ศ. 2543 - 2549
== ประวัติ ==
กัลยณัฐ ศรีบุญเรือง (ชื่อเล่น : เก๋) เกิดเมื่อวันที่ 13 ธันวาคม 2520 การศึกษา จบปริญญาตรีจากมหาวิทยาลัยหัวเฉียวเฉลิมพระเกียรติ คณะบริหารธุรกิจ สาขาการจัดการ เป็นนักแสดง ชาวไทย
เคยแสดงละครทางช่อง 7เพียงไม่กี่เรื่อง มีหนึ่งเรื่องที่เธอรับบทเป็นนางร้ายในละครเรื่อง "ดาวพระศุกร์" รับบทเป็น มาหยารัศมี ทำให้เธอแจ้งเกิดเป็นนางร้ายได้อย่างเต็มตัว  หนังจากนั้นก็มีผลงานละครอีกไม่กี่เรื่อง เพราะเธอเคยมีข่าวเป็นมือที่ 3 เรื่องความรักของ "กบ-บรุ๊ค" จึงทำให้เธอเริ่มเงียบหายจากวงการบันเทิง ด้านผลงานภาพยนตร์ก็เคยเล่นภาพยนตร์เรื่อง "ผีสามบาท" ซึ่งเธอรับบทเป็น กันยา หญิงสาวที่ผู้คอตายในเรื่อง
ปัจจุบันเธอทำธุรกิจส่วนตัว เปิดร้านขายของที่ระลึก ให้ชาวต่างชาติอยู่แถวสุขุมวิท
== ผลงาน ==
=== ละครโทรทัศน์ ===
2543 ร้ายเดียงสา รับบทเป็น - ช่อง 7
2545 ดาวพระศุกร์ รับบทเป็น มาหยารัศมี  ช่อง 7
2545 จารชนยอดรัก รับบท ผู้หมวด ช่อง 7
2546 ผีขี้เหงา รับบทเป็น ปาริชาติ ช่อง 7
2547 บ้านภูตะวัน รับบทเป็น แสงระวี ช่อง 7
2547 ลูกสาวแม่เอ๊ย รับบทเป็น เฟื่องฟ้า ช่อง 3
=== ภาพยนตร์ ===
2544 ผีสามบาท รับบทเป็น กันยา
2546 จองเวร รับบทเป็น กัลยา
=== มิวสิควีดีโอ ===
เพลง รู้เห็นเป็นใจ ของ ไฮเปอร์
=== โฆษณา ===
โฆษณา ธนาคารกสิกรไทย
== อ้างอิง ==
ประวัติ กัลยณัฐ สีบุญเรือง
ภาพยนตร์เรื่อง ผีสามบาท
ดาวรุ่ง-ดาวร่วง ดาราหลุดโผมายา 
10 ประเด็น "ข่าวขาย" ของวงการบันเทิง 
== แหล่งข้อมูลอื่น ==
ผีสามบาท (2001)
เรื่องย่อละคร ผีขี้เหงา 
นักแสดงชาวไทย
บุคคลจากกรุงเทพมหานคร‎‎
บุคคลจากคณะบริหารธุรกิจ มหาวิทยาลัยหัวเฉียวเฉลิมพระเกียรติ
จรูญ อินทจาร

จรูญ อินทจาร (29 พฤษภาคม พ.ศ. 2487 -   ) ตุลาการศาลรัฐธรรมนูญ กรรมการสภามหาวิทยาลัยผู้ทรงคุณวุฒิ
ของมหาวิทยาลัยราชภัฏสุราษฎร์ธานี กรรมการอิสระ บริษัท บางกอก โพสต์ จำกัด (มหาชน) 
== ประวัติ ==
นายจรูญ อินทจาร เกิดเมื่อวันที่ 29 พฤษภาคม พ.ศ. 2487 สำเร็จการการศึกษา คณะนิติศาสตรบัณฑิต มหาวิทยาลัยธรรมศาสตร์, เนติบัณฑิตไทย สำนักอบรมศึกษากฎหมายแห่งเนติบัณฑิตยสภา, ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง
== การทำงาน ==
เคยดำรงตำแหน่งผู้พิพากษาหัวหน้าศาลแขวงพิษณุโลก เมื่อปี 2531,รองประธานศาลอุทธรณ์ภาค1,ผู้พิพากษาศาลฎีกา, ผู้พิพากษาอาวุโสในศาลจังหวัดสมุทรปราการ แผนกคดีเยาวชนและครอบครัว และปี 2549 ดำรงตำแหน่ง ตุลาการในศาลปกครองสูงสุด
ในเดือนตุลาคม พ.ศ. 2556 ได้รับเลือกจากที่ประชุมตุลาการศาลรัฐธรรมนูญ ให้เป็นประธานศาลรัฐธรรมนูญ ต่อมาในวันที่ 19 พฤษภาคม พ.ศ. 2557 นายจรูญได้ลาออกจากตำแหน่งประธานศาลรัฐธรรมนูญ ก่อนที่จะพ้นจากตำแหน่งตุลาการ กรณีอายุครบ 70 ปี ในวันที่ 29 พฤษภาคม ของปีเดียวกัน
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น==
ประวัติ จรูญ อินทจาร 
ตุลาการศาลรัฐธรรมนูญ
บุคคลจากคณะนิติศาสตร์ มหาวิทยาลัยธรรมศาสตร์
บุคคลจากคณะรัฐศาสตร์ มหาวิทยาลัยรามคำแหง
ข้าราชการฝ่ายตุลาการชาวไทย
กรรมการกฤษฎีกาไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
พระเจ้าอาฟงซูที่ 4 แห่งโปรตุเกส

พระเจ้าอัลฟอนโซที่ 4 แห่งโปรตุเกส พระมหากษัตริย์ลำดับที่ 7 แห่งราชอาณาจักรโปรตุเกส เสด็จพระราชสมภพเมื่อวันที่ 8 กุมภาพันธ์ ค.ศ. 1291 เป็นพระราชโอรสในพระเจ้าเดนิสแห่งโปรตุเกส พระมหากษัตริย์ลำดับที่ 6 แห่งราชอาณาจักรโปรตุเกส กับพระนางเอลิซาเบธแห่งอารากอน เสด็จขึ้นครองราชย์สืบต่อจากพระราชบิดาเมื่อวันที่ 7 มกราคม ค.ศ. 1325 สวรรคตเมื่อวันที่ 28 พฤษภาคม ค.ศ. 1357 ขณะพระชนม์ได้ 66 พรรษา สิริราชสมบัติได้ 32 ปี
==อ้างอิง==
บุคคลที่เกิดในปี พ.ศ. 1834
พระมหากษัตริย์โปรตุเกส
ตระกูลบูร์กอญ
บุคคลจากลิสบอน
บุคคลในเรกองกิสตา
เฉลิมชัย มัจฉากล่ำ

เฉลิมชัย มัจฉากล่ำ หรือ ผู้พันตึ๋ง เป็นอดีตนายทหารและนักโทษประหารชีวิต จากคดีฆาตกรรมผู้ว่าราชการจังหวัดยโสธร เมื่อปี พ.ศ. 2544
== ประวัติ ==
เฉลิมชัย เกิดเมื่อวันที่ 2 สิงหาคม พ.ศ. 2496 เป็นบุตรของ พ.ท. ยอดชัย กับนางบัวกลีบ มัจฉากล่ำ จบการศึกษาระดับ ม.ศ.4 (ปวช.) ที่โรงเรียนช่างกลนนทบุรี แผนกช่างไฟฟ้า และเข้าศึกษาต่อระดับ ปวส.ที่วิทยาลัยเทคนิคกรุงเทพ แผนกเทคนิคอุตสาหกรรม ระหว่างที่เป็นนักเรียนอาชีวะ เกิดเหตุการณ์ 6 ตุลา ในปี พ.ศ. 2519 เขาถูกชักชวนจาก พล.ต. สุตสาย หัสดิน ให้เข้าร่วมขบวนการกระทิงแดง หลังเสร็จสิ้นภารกิจ นายเฉลิมชัยได้เข้าทำงานเป็นลูกจ้างชั่วคราวในกองอำนวยการรักษาความมั่นคงภายใน (กอ.รมน.) และต่อมานายเฉลิมชัยเข้าสอบบรรจุเป็นทหารได้ ติดยศ"ว่าที่ร้อยตรี" ประจำศูนย์รักษาความปลอดภัย กองบัญชาการทหารสูงสุด
เฉลิมชัย รับราชการจนในปี พ.ศ. 2531 ได้เลื่อนยศเป็น "พันตรี"
== คดีฆ่าผู้ว่าราชการจังหวัดยโสธร ==
พ.ต. เฉลิมชัย ถูกจับกุมตัวจากเหตุการณ์ที่นายปรีณะ ลีพัฒนะพันธ์ ผู้ว่าราชการจังหวัดยโสธร ถูกฆาตกรรมที่โรงแรมรอยัลแปซิฟิก ถนนพระราม 9 แขวงห้วยขวาง เขตห้วยขวาง กรุงเทพมหานคร เมื่อวันที่ 4 มีนาคม พ.ศ. 2544 โดยมีชนวนเหตุมาจากการทุจริตโครงการก่อสร้างบ่อบำบัดน้ำเสีย ซึ่งเชื่อมโยงมาถึงเขา
ต่อมาศาลชั้นต้นพิพากษาให้ประหารชีวิต เฉลิมชัย ฐานร่วมกันฆ่าผู้อื่น และศาลอุทธรณ์เห็นตามศาลชั้นต้น กระทั่งในปี พ.ศ. 2549 ศาลฎีกามีคำพิพากษาเป็นที่สิ้นสุด ยืนตามศาลอุทธรณ์ ให้ประหารชีวิต
ในปี พ.ศ. 2550 เขาได้รับพระราชทานอภัยโทษลดวันต้องโทษ ได้ลดโทษจากโทษประหารชีวิตเป็นจำคุกตลอดชีวิต ในปี พ.ศ. 2553 ได้รับพระราชทานอภัยโทษลดวันต้องโทษอีกครั้ง จากจำคุกตลอดชีวิต เหลือจำคุก 50 ปี และในปี พ.ศ. 2554 ได้รับพระราชทานอภัยโทษลดวันต้องโทษเช่นเดียวกัน จากจำคุก 50 ปี ได้ลดวันต้องโทษ 13 ปี และได้รับการพักโทษเมื่อวันที่ 30 กันยายน พ.ศ. 2558
ต่อมาในเดือนสิงหาคม พ.ศ. 2559 เขาถูกตำรวจจับกุมตัวอีกครั้งหลังจากกระทำผิดเงื่อนไขการพักโทษ
== เครื่องราชอิสริยาภรณ์ ==
พ.ศ. ไม่ปรากฏ – 80x80px เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. ไม่ปรากฏ – 80x80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 จัตุรถาภรณ์ช้างเผือก (จ.ส.)
พ.ศ. ไม่ปรากฏ – 80x80px เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. ไม่ปรากฏ – 80x80px เหรียญราชการชายแดน (ช.ด.)
ปัจจุบันเฉลิมชัยถูกถอดยศและเรียกคืนเครื่องราชอิสริยาภรณ์ ในปี พ.ศ. 2550
== อ้างอิง ==
== ดูเพิ่ม ==
ทหารบกชาวไทย
นักโทษของประเทศไทย
บุคคลจากมหาวิทยาลัยเทคโนโลยีราชมงคลกรุงเทพ
อาชญากรชาวไทย
บุคคลที่เกี่ยวข้องกับเหตุการณ์ 6 ตุลา
โบว์ลิ่งในกีฬาแห่งชาติครั้งที่ 41 – หญิงเดี่ยว

"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
ประเภทหญิงเดี่ยว มีนักกีฬาที่เข้าร่วมการแข่งขัน 47 คน จาก 8 จังหวัด
{|
| valign = top|
*กรุงเทพมหานคร(6)
*ขอนแก่น(6)
*ชลบุรี(6)
*เชียงใหม่(6)
| valign = top|
*นครราชสีมา(5)
*ภูเก็ต(6)
*สมุทรปราการ(6)
*สระบุรี(6)
|}
เริ่มแข่งขันวันที่ 11 ธันวาคม 2555
สนามที่ใช้ในการแข่งขัน ณ Bully Bowl อุทยานการค้ากาดสวนแก้ว
== สรุปผลการแข่งขัน ==
{| 
|-
| rowspan = 1 align=center| หญิงเดี่ยว
| rowspan = 1| ขอนแก่นอาภากร  เนตรวิเศษ
| rowspan = 1| ขอนแก่นอังคณา  เนตรวิเศษ
|ภูเก็ตสุขใจ  ห้วยหงษ์ทอง
|}
==ผลการแข่งขัน==
== อ้างอิง ==
กีฬาแห่งชาติ ครั้งที่ 41 “เชียงใหม่เกมส์” 
Siamsport “เชียงใหม่เกมส์” 
สมาคมโบว์ลิ่งแห่งประเทศไทย
กีฬาแห่งชาติครั้งที่ 41
รัฐประหารในประเทศกัมพูชา พ.ศ. 2540

รัฐประหารในประเทศกัมพูชา พ.ศ. 2540 (រដ្ឋប្រហារកម្ពុជាឆ្នាំ១៩៩៧) เป็นเหตุการณ์ที่เกิดขึ้นในกัมพูชาในเดือนกรกฎาคม –สิงหาคม พ.ศ. 2540 ผลที่ตามมาจากเหตุการณ์นี้คือ ฮุน เซน นายกรัฐมนตรีร่วม ปลดพระนโรดม รณฤทธิ์ นายกรัฐมนตรีร่วมอีกคนหนึ่งได้ มีผู้เสียชีวิตจากเหตุการณ์นี้ 10 คน
== ภูมิหลัง ==
ในวันที่ 16 มีนาคม พ.ศ. 2535 คณะผู้บริหารของอันแทคได้เดินทางมาถึงกัมพูชาเพื่อเตรียมพร้อมสำหรับการจัดการเลือกตั้งใน พ.ศ. 2536 เขมรแดงหรือพรรคกัมพูชาประชาธิปไตยไม่ยอมวางอาวุธ ไม่หยุดเคลื่อนไหว และไม่ให้ประชาชนในเขตของตนเข้าร่วมการเลือกตั้ง ผลการเลือกตั้ง ปรากฏว่าพระนโรดม รณฤทธิ์จากพรรคฟุนซินเปกชนะการเลือกตั้ง โดยฮุน เซนจากพรรคประชาชนกัมพูชาได้ลำดับที่สอง ทั้งสองพรรคได้จัดตั้งรัฐบาลโดยมีพระนโรดม รณฤทธิ์และฮุน เซน เป็นนายกรัฐมนตรีร่วม
== การต่อสู้ ==
ใน พ.ศ. 2540 ความตึงเครียดที่ยาวนานระหว่างพรรคร่วมรัฐบาลทั้งสองพรรคกลายเป็นการต่อสู้ระหว่างพระนโรดม รณฤทธิ์กับฮุนเซน ทั้งสองฝ่ายพยายามแย่งชิงโอกาสในการกุมอำนาจทั้งหมด รวมทั้งพยายามดึงเขมรแดงเข้ามาเป็นพวก ฮุนเซนได้ออกมากล่าวหาว่าพระนโรดม รณฤทธิ์วางแผนจะยึดอำนาจโดยมีทหารเขมรแดงหนุนหลัง จึงสั่งให้ทหารในฝ่ายของตนจับกุมฝ่ายของฟุนซินเปก เหตุการณ์เริ่มขึ้นเมื่อวันที่ 5 กรกฎาคม พ.ศ. 2540 เกิดการปะทะระหว่างทหารที่สนับสนุนฮุน เซนกับพระนโรดม รณฤทธิ์กลางกรุงพนมเปญ ทหารฝ่ายฮุน เซนสามารถยึดครองพื้นที่ได้ 90% ฝ่ายของพระนโรดม รณฤทธิ์ที่มีพลเอกญึก บุญชัยเป็นหัวหน้าได้ล่าถอยมาตั้งมั่นที่โอร์เสม็ดติดแนวชายแดนที่จังหวัดสุรินทร์ โดยมีกองกำลังเขมรแดงส่วนหนึ่งเข้าช่วยเหลือฝ่ายพระนโรดม รณฤทธิ์ คือกลุ่มของเขียว สัมพันและตา มกที่ตั้งมั่นอยู่ที่อันลองเวง อีกกลุ่มหนึ่งเข้าโจมตีฝ่ายรัฐบาลที่บ้านโอตาเตี๊ยะตรงข้ามกับอำเภอบ่อไร่ จังหวัดตราดนำโดยตา มุต และตา มิต การต่อสู้ระหว่างทั้งสองฝ่ายทำให้กระสุนเข้ามาตกในเขตไทย ทหารไทยเสียชีวิต 1 นาย บาดเจ็บ 3 นาย ชาวกัมพูชาอพยพหนีเข้ามาฝั่งไทยประมาณ 3,000 คน มีการต่อสู้กับฝ่ายของฮุน เซนจนถึงเดือนสิงหาคม พ.ศ. 2540 เมื่อฮุน เซนเป็นฝ่ายชนะ พระนโรดม รณฤทธิ์ลี้ภัยไปฝรั่งเศส ผู้นำพรรคฟุนซินเปกอีกหลายคนออกนอกประเทศไปด้วย อึง ฮวดได้เป็นนายกรัฐมนตรีร่วมแทน
ผู้นำของพรรคฟุนซินเปกกลับสู่กัมพูชาในช่วงสั้น ๆ ระหว่างการเลือกตั้ง พ.ศ. 2541 ซึ่งพรรคประชาชนกัมพูชาเป็นฝ่ายชนะแต่เสียงไม่พอจัดตั้งรัฐบาลจึงต้องจัดตั้งรัฐบาลผสมกับพรรคฟุนซินเปกอีก
== ดูเพิ่ม ==
กัมพูชายุคใหม่
== อ้างอิง ==
===บรรณานุกรม===
ประวัติศาสตร์กัมพูชา
พ.ศ. 2540
รัฐประหาร
ฮุน เซน
พรรคซาบะฮ์ก้าวหน้า

พรรคซาบะฮ์ก้าวหน้า (Parti Maju Sabah) เป็นพรรคการเมืองที่มีฐานที่มั่นในรัฐซาบะฮ์ ประเทศมาเลเซีย จดทะเบียนเป็นพรรคการเมืองเมื่อ 21 มกราคม พ.ศ. 2537 ผู้นำพรรคคือ ยง เตกลี อดีตมุขมนตรีของรัฐซาบะฮ์และเคยสังกัดพรรคสหซาบะฮ์มาก่อน พรรคนี้เคยร่วมกับแนวร่วมแห่งชาติ ก่อนที่จะถอนตัวออกมาในเดือนกันยายน พ.ศ. 2551 ใน พ.ศ. 2553 พรรคนี้มีตัวแทนในสภาแห่งชาติ 2 คน ในสภาของรัฐซาบะฮ์ 2 คน พรรคนี้ได้เรียกร้องให้รัฐซาบะฮ์ได้ปกครองตนเองแบบหนึ่งประเทศสองระบบ
== การถอนตัวจากแนวร่วมแห่งชาติ ==
ในการเลือกตั้งทั่วไปเมื่อ 8 มีนาคม พ.ศ. 2551 พรรคได้รับเลือก 2 ที่นั่ง หลังจากการเลือกตั้ง หัวหน้าพรรคคือ ยง เต็กลีได้ประกาศว่าพรรคไม่ไว้วางใจและต่อต้านนายกรัฐมนตรี อับดุลละห์ อะห์มัด บาดาวี เรียกร้องให้นายกรัฐมนตรีลาออก เพราะรัฐบาลไม่ได้สนใจปัญหาของซาบะฮ์ ที่ต้องการปกครองตนเอง นำลาบวนมารวมกับซาบะฮ์ และได้ส่วนแบ่ง 20% ของรายได้จากน้ำมัน มีปัญหาฉ้อราษฎร์บังหลวงและใช้อำนาจในทางที่ผิด แนวร่วมแห่งชาติได้ขอให้พรรคซาบะฮ์ก้าวหน้ายุติการกระทำดังกล่าว พรรคจึงตัดสินใจลาออกจากแนวร่วมแห่งชาติสมาชิกพรรคซาบะฮ์ก้าวหน้าบางส่วนไม่เห็นด้วยกับการลาออกจากแนวร่วมแห่งชาติ ได้ลาออกจากพรรคไป
== อ้างอิง ==
==แหล่งข้อมูลอื่น==
Official web site
SAPP Blog
ขบวนการทางการเมืองในประเทศมาเลเซีย
พีต ซีเกอร์

ปีเตอร์ "พีท" ซีเกอร์ (Pete Seeger; 3 พฤษภาคม พ.ศ. 2462 — 27 มกราคม พ.ศ. 2557) นักร้องแนวเพลงอเมริกันพื้นบ้าน หรือ อเมริกันโฟล์กซอง เขามีผลงานเพลงทางวิทยุตั้งแต่ในช่วงทศวรรษ พ.ศ. 2480 และยังมีผลงานต่อเนื่องมาถึงปัจจุบัน ซีเกอร์แต่เพลงไว้หลายเพลง เพลงของเขาถูกนำไปใช้ร้องในการประท้วงเพื่อการเคลื่อนไหวเปลี่ยนแปลงสังคมอยู่จำนวนมากและนำไปร้องด้วยวงที่มีชื่อเสียงต่างๆ อาทิเพลง If I Had A Hammer (เพื่อสนับสนุนขบวนการก้าวหน้าเชิงสังคมนิยมในอเมริกา เพลงนี้วงปีเตอร์ พอล แอนด์ แมรี นำไปขับร้อง) , Where Have All the Flowers Gone? (แต่งร่วมกับ โจ ฮิกเกอร์สัน มาร์ลีน ดีทริช นำไปขับร้อง) และ เทิร์น! เทิร์น! เทิร์น!  เป็นต้น ในบรรดาเพลงต่างๆ เพลง We Shall Overcome(เดิมชื่อ We will Overcome) ซีเกอร์เป็นคนนำเพลงนี้มาดัดแปลงและขับร้อง ร่วมกับ โจน บาธ จนเป็นเพลงที่ได้รับความนิยมมากในช่วงขบวนการเคลื่อนไหวสิทธิพลเมือง ในยุคทศวรรษ พ.ศ. 2500  เพลงของซีเกอร์หลายเพลงไม่จำกัดอยู่ที่อเมริกา แต่กลายมาเป็นเพลงที่มีการขับร้อง ในขบวนการต่างๆทั่วโลก ในสมัยเหตุการณ์ 14 ตุลา เพลงของซีเกอร์ก็ได้รับความนิยมในหมู่นักศึกษาเช่นกัน ล่าสุดเพลง My Rainbow Race (ถูกนำไปร้องและแพร่หลายในนอร์เวย์หลังกรณีเหตุโจมตีในนอร์เวย์ พ.ศ. 2554 ) ซีเกอร์ยังเป็นแรงบันดาลใจให้กับนักร้องรุ่นหลังจำนวนไม่น้อย เช่น บ็อบ ดิลลัน, บรูซ สปริงส์ทีน เป็นต้น
ซีเกอร์เป็นนักร้องและนักเคลื่อนไหวทางสังคม ตั้งแต่ยุคการเคลื่อนไหวสิทธิพลเมือง, ต่อต้านอาวุธนิวเคลียร์ จนถึงประเด็นเรื่องสิ่งแวดล้อม นอกจากนี้เขาเป็นนักสังคมนิยมด้วย
== แหล่งข้อมูลอื่น ==
http://peteseeger.net/wp/
http://www.nytimes.com/top/reference/timestopics/people/s/pete_seeger/
http://www.9dern.com/rsa/view.php?id=91 
นักดนตรีชาวอเมริกัน
นักเปียโน
ผู้ที่ได้รับรางวัลแกรมมี
นักสังคมนิยม
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
บริษัทโฮลดิ้ง

บริษัทโฮลดิ้ง (holding company) หมายถึง บริษัทที่มีการประกอบธุรกิจโดยมีรายได้จากการถือหุ้นในบริษัทอื่นเป็นหลัก และไม่มีการประกอบธุรกิจอย่างมีนัยสำคัญเป็นของตนเอง ซึ่งอาจเป็นการลงทุนในบริษัทในประเทศหรือบริษัทในต่างประเทศ โดยต้องไม่มีลักษณะเป็นการประกอบธุรกิจบริหารจัดการเงินลงทุน (Investment Company)  โดยบริษัทโฮลดิ้งจะถือหุ้นหรือหลักทรัพย์ทั้งหมดหรือมากกว่าร้อยละ 50 ของบริษัทอื่น โดยมีวัตถุประสงค์เพื่อการควบคุมยิ่งกว่าเพื่อการลงทุน บริษัทที่จัดตั้งขึ้นเพื่อควบคุมดูแลบริษัทอื่นโดยเฉพาะจัดว่าเป็นบริษัทผู้ถือหุ้นอย่างแท้จริง (Pure Holding Company) ส่วนบริษัทที่ทำธุรกิจของตนเองพร้อมกับดูแลบริษัทอื่นด้วยเรียกว่า บริษัทผู้ถือหุ้นแบบผสม (Mixed Holding Company or Holding-operating Company) 
== อ้างอิง ==
บริษัท
กระทรวงนครบาล

กระทรวงนครบาล เป็นหน่วยงานราชการไทยประเภทกระทรวงในอดีต ได้รับการสถาปนาเมื่อวันที่ 1 เมษายน พ.ศ. 2435 ในรัชสมัยของพระบาทสมเด็จพระจุลจอมเกล้าเจ้าอยู่หัว  มีหน้าที่บังคับบัญชาการรักษาพระนคร คือปกครองมณฑลกรุงเทพ มีกรมที่สังกัดเช่น กรมพลตระเวน กรมสุขาภิบาล ต่อมาในปี พ.ศ. 2465 ได้มีพระบรมราชโองการโปรดเกล้าโปรดกระหม่อม ให้รวมกระทรวงนครบาลกับกระทรวงมหาดไทยเข้าเป็นกระทรวงเดียวกัน
==รายนามเสนาบดีกระทรวงนครบาล==
{| border="1" cellpadding="4" cellspacing="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 95%;"
|- style="background:#cccccc"
| ลำดับ(สมัย) || รูป || รายนาม || เริ่มวาระ || สิ้นสุดวาระ
|-
| bgcolor="#E9E9E9"| 1 ||100px || พระเจ้าบรมวงศ์เธอ กรมพระนเรศรวรฤทธิ์ || พ.ศ. 2435 || พ.ศ. 2451
|-
| bgcolor="#E9E9E9"| 2 ||100px || เจ้าพระยายมราช (ปั้น สุขุม) || พ.ศ. 2451 || พ.ศ. 2465
|-
|}
==ดูเพิ่ม==
กระทรวงมหาดไทย (ประเทศไทย)
สำนักงานตำรวจแห่งชาติ
หน่วยงานของรัฐบาลไทยในอดีต
ตราแผ่นดินของซานมารีโน

ตราแผ่นดินของซานมารีโน เริ่มใช้เมื่อพุทธศตวรรษที่ 19 มีส่วนประกอบคือ
ยอด เป็นรูปมงกุฎ แทนสัญลักษณ์ความเป็นอธิปไตยของประเทศ
โล่ เป็นรูปภูเขา 3 ลูก หอคอยสีเงิน 3 หอ พื้นหลังสีน้ำเงิน แทนหอคอยสำคัญทั้ง 3 แห่ง (ลาไกวตา, ลาเชสตา และลามอนตาเล)
ด้านข้าง เป็นรูปช่อลอเรลและกิ่งโอ๊ก แทนความมั่นคงและการปกป้องเสรีภาพของประเทศ
มีคำขวัญในริบบิ้นสีขาว เขียนว่า เสรีภาพ (Libertas)
==ดูเพิ่ม==
ธงชาติซานมารีโน
เพลงชาติซานมารีโน
ซานมารีโน
สัญลักษณ์ของประเทศซานมารีโน
อัมเบรียล (ดาวบริวาร)

อัมเบรียล (Umbriel)  เป็นดาวบริวารลำดับที่ 16 นับตามระยะทางจากดาวยูเรนัส ถูกค้นพบเมื่อ วันที่ 24 ตุลาคม  1986โดย วิลเลียม ลาสเซลล์ อัมเบรียล ถูกค้นพบในเวลาเดียวกันกับแอเรียลและชื่อก็มีที่มาจากที่เดียวกัน คือ จากเรื่อง The Rape of the rock ของ อเล็กซานเดอร์ โป๊ป อัมเบรียลมีส่วนประกอบของน้ำแข็งที่อยู๋ในรูปของหินและอาจจะมีความแตกต่างเป็นหินหลักและน้ำแข็งปกคลุม อัมเบรียล เป็นดาวบริวารที่มืดที่สุดในดาวบริวารทั้งหมดของดาวยูเรนัสและดูเหมือนว่าอัมเบรียลจะมีเป็นรูปร่างโดยการชนกับอุกกาบาต แต่การเกิดของหุบเขาชี้ให้เห็นว่า มีกระบวนการ เอนโดจีนิก (endogenic) และ ดวงจันทร์นี้อาจจะประสบกับการเปลี่ยนพื้นผิวของดวงจันทร์ใหม่ (resurfacing)
พื้นผิวของอัมเบรียล มีหลุมอุกกาบาตที่มีขนาด 210 กิโลเมตร หรือ 130 ไมล์ อัมเบรียลเป็นดาวบริวารที่มีหลุมอุกกาบาตมากเป็นอันดับ 2 รองจากโอเบอรอน อัมเบรียลมีปล่องภูเขาไฟที่มีลักษณะคล้ายวงแหวน ที่ขั้วของดาว ปล่องภูเขาไฟนี้มีชื่อว่า วุนดา (Wunda) ดาวบริวารนี้มีการเกิดที่เหมือนกับดาวบริวารดวงอื่นๆ โดยเกิดจากจานพอกพูนมวลที่ล้อมรอบดาวเคราะห์ทำให้เกิดดาวบริวารขึ้นมา ระบบของดาวยูเรนัส ถูกศึกษาอย่างใกล้ชิดเพียงครั้งเดียวโดยยานวอยเอจเจอร์ 2 ในเดือนมกราคม  1986 ซึ่งต้องใช้เวลาในการถ่ายภาพบนดาวบริวารดวงนี้ และจากภาพทำให้สามารถทำแผนที่ได้ 40% ของผิวดาว
== ชื่อและการค้นพบ ==
อัมเบรียลเหมือนกับดาวบริวารของดาวยูเรนัส แอเรียล ถูกค้นพบโดย วิลเลียม ลาสเซลล์ ในวันที่ 24 ตุลาคม  1851 แม้ว่า วิลเลียม เฮอร์เชล ผู้ค้นพบดาวบริวาร ทิทาเนีย และ โอเบอรอน อ้างว่าในตอนท้ายของศตวรรษที่ 18 ที่เขาสังเกตเห็นสี่ดวงจันทร์เพิ่มเติมของดาวยูเรนัส ข้อสังเกตของเขาไม่ได้รับการยืนยันและบรรดาสี่วัตถุที่กำลังคิดว่าตอนนี้จะถูกสร้างขึ้นมา
== วงโคจร ==
อัมเบรียลโคจรรอบดาวยูเรนัสที่ระยะห่าง 266,000 กิโลเมตร (165,000 ไมล์) มีระยะห่างจากดาวยูเรนัสเป็นอันดับ 3 ในบรรดาดวงจันทร์ 5 ดวงหลัก วงโคจรของอัมเบรียลมีความเยื้องศูนย์กลางของวงโคจรน้อย และมีความเอียงของวงโคจรน้อยตามเส้นศูนย์สูตรของดาวยูเรนัส อัมเบรียลมีคาบดาราคติอยู่ที่ 4.144 วันโลก มีคาบการหมุนรอบตัวเองเท่ากับคาบดาราคติ
== ดูเพิ่ม ==
ดาวบริวารของดาวยูเรนัส
ดาวบริวารของดาวยูเรนัส
วัตถุทางดาราศาสตร์ที่ค้นพบในปี พ.ศ. 2394
โครงการทดสอบอะพอลโล–โซยุซ

โครงการทดสอบอะพอลโล–โซยุซ (ASTP) (Экспериментальный полёт «Союз» — «Аполлон», Eksperimantalniy polyot Soyuz-Apollon ตามตัวอักษร "เที่ยวบินทดสอบโซยุซ-อะพอลโล") เป็นโครงการเที่ยวบินอวกาศที่ร่วมมือกันครั้งแรกระหว่างสหรัฐอเมริกากับสหภาพโซเวียต และเป็นเที่ยวบินสุดท้ายของยานอวกาศอะพอลโล วัตถุประสงค์หลักคือเป็นสัญลักษณ์แห่งนโยบายยุคแห่งการผ่อนคลายความตึงเครียดที่ทั้งสองมหาอำนาจกำลังดำเนินในเวลานั้น และเป็นการสิ้นสุดการแข่งขันอวกาศระหว่างสองประเทศที่เริ่มขึ้นในปี ค.ศ. 1957
ภารกิจดังกล่าวมีทั้งการทดลองวิทยาศาสตร์ร่วมและแยกกัน และการทดลองทางวิศวกรรมที่เป็นประโยชน์แก่การบินอวกาศร่วมสหรัฐ-รัสเซียในอนาคต เช่น โครงการกระสวยอวกาศ–มีร์ และสถานีอวกาศนานาชาติ
ภารกิจดังกล่าวเป็นภารกิจอวกาศสุดท้ายที่มีคนบังคับของสหรัฐกระทั่งเที่ยวบินแรกของสเปซชัทเทิลในเดือนเมษายน ค.ศ. 1981
==ค่าใช้จ่ายโครงการ==
สหรัฐอเมริกาใช้จ่าย 245,000,000 ดอลล่าร์สหรัฐ กับอะพอลโล-โซยุซ หรือ หนี่งพันล้านดอลล่าร์สหรัฐ ในปี่ ค.ศ. 2010 ได้ปรับอัตราเงินดอลลาร์เฟ้อแล้ว
==อ้างอิง==
==แหล่งข้อมูลอื่น==
ASTP Chronology
ASTP home page 
Apollo–Soyuz 
The Partnership: A History of the Apollo–Soyuz Test Project  – the official NASA history of the mission
International rendezvous and docking mission (Apollo–Soyuz/Salyut) 1971 - NASA report (PDF format)
Apollo/Soyuz test project operational data book. Volume 2: ASTP mass properties data book - NASA report (PDF format)
Apollo–Soyuz test project operation handbook command service docking modules systems operating procedures - NASA flight operations manual (PDF Format)
NASA History Series Publications (many of which are on-line)
การบินอวกาศมนุษย์
โครงการอะพอลโล
โครงการโซยุซ
ภารกิจโซยุซที่มีมนุษย์ควบคุม
ภารกิจอวกาศในปี พ.ศ. 2518
ความสัมพันธ์สหภาพโซเวียต–สหรัฐ
โบว์ลิ่งในกีฬาแห่งชาติครั้งที่ 41 – ชายเดี่ยว

"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
ประเภทชายเดี่ยว มีนักกีฬาที่เข้าร่วมการแข่งขัน 72 คน จาก 12 จังหวัด
{|
| valign = top|
*กรุงเทพมหานคร(6)
*ขอนแก่น(6)
*ชลบุรี(6)
*เชียงใหม่(6)
| valign = top|
*นครราชสีมา(6)
*นนทบุรี(6)
*พิษณุโลก(6)
*ภูเก็ต(6)
| valign = top|
*ราชบุรี(6)
*สมุทรสาคร(6)
*สระบุรี(6)
*สุรินทร์(6)
|}
เริ่มแข่งขันวันที่ 12 ธันวาคม 2555
สนามที่ใช้ในการแข่งขัน ณ Bully Bowl อุทยานการค้ากาดสวนแก้ว
== สรุปผลการแข่งขัน ==
{| 
|-
| rowspan = 1 align=center| ชายเดี่ยว
| rowspan = 1| ราชบุรีสุรศักดิ์  มานุวงศ์
| rowspan = 1| นนทบุรีกรกช  เดวิเลาะ
|เชียงใหม่เอกชัย  อุปละกูล
|}
==ผลการแข่งขัน==
== อ้างอิง ==
กีฬาแห่งชาติ ครั้งที่ 41 “เชียงใหม่เกมส์” 
Siamsport “เชียงใหม่เกมส์” 
สมาคมโบว์ลิ่งแห่งประเทศไทย
กีฬาแห่งชาติครั้งที่ 41
ตราแผ่นดินของลักเซมเบิร์ก

ตราแผ่นดินของลักเซมเบิร์ก ไม่ปรากฏปีที่ใช้ตราปัจจุบัน มีส่วนประกอบต่อไปนี้
ยอด เป็นรูป มงกุฏแกรนด์ดยุกแห่งลักเซมเบิร์ก
โล่ เป็นรูป สิงโตหางกางเขนไขว้สีแดงลิ้นสีทอง ริ้บบิ้น และมงกุฏโอ๊ก แถบสีเงินและเอเซอร์
ประคองข้าง เป็นรูป  สิงโตหางกางเขนไขว้สีทองลิ้นสีแดง
ฐานรองข้าง เป็นรูป ฐานรองข้างสีทอง
==รูปแบบอื่นๆ==
ไฟล์:Greater-Coat-of-Arms-of-Luxembourg.svg| ตราแผ่นดินของลักเซมเบิร์กแบบใหญ่
ไฟล์:Middle-Coat-of-Arms-of-Luxembourg.svg| ตราแผ่นดินของลักเซมเบิร์กแบบกลาง
ไฟล์:Lesser-Coat-of-Arms-of-Luxembourg.svg | ตราแผ่นดินของลักเซมเบิร์กแบบย่อ
ไฟล์:Greater coat of arms of the grand-duke of Luxembourg (since 2000).svg | ตราแผ่นดินของแกรนด์ดยุกแห่งลักเซมเบิร์กแบบใหญ่
ไฟล์:Middle coat of arms of the grand-duke of Luxembourg (since 2000).svg | ตราแผ่นดินของแกรนด์ดยุกแห่งลักเซมเบิร์กแบบกลาง
ไฟล์:Lesser coat of arms of the grand-duke of Luxembourg (since 2000).svg | ตราแผ่นดินของแกรนด์ดยุกแห่งลักเซมเบิร์กแบบย่อ
ไฟล์:Grand ducal standard of Luxembourg.svg | ธงสัญลักษณ์แกรนด์ดยุกแห่งลักเซมเบิร์ก
==ดูเพิ่ม==
ธงชาติลักเซมเบิร์ก
เพลงชาติลักเซมเบิร์ก
ลักเซมเบิร์ก
สัญลักษณ์ของประเทศลักเซมเบิร์ก